open-index/open-wikipedia-markdown huggingface dataset:
ხიზაბავრა (ლაგოდეხის მუნიციპალიტეტი)

**ხიზაბავრა** — სოფელი აღმოსავლეთ საქართველოში, ლაგოდეხის მუნიციპალიტეტის ნინიგორის ადმინისტრაციულ ერთეულში (კახეთის მხარე).

მდებარეობს ალაზნის ვაკეზე, მდინარე ნინოსხევის (ალაზნის აუზი) მარჯვენა მხარეს, ზღვის დონიდან 510 მ-ზე, ლაგოდეხიდან 9 კმ-ში. ხიზის მოსახლეობა ძირითადად 1918 წელს ახალქალაქის მაზრიდან გადმოსახლებული ქართველი კათოლიკეების შთამომავლებია. სოფლის სახელწოდებაც სამცხე-ჯავახეთის სოფელ ხიზაბავრიდან მომდინარეობს.

## დემოგრაფია
2014 წლის აღწერის მონაცემებით სოფელში ცხოვრობს 94 ადამიანი.

## ლიტერატურა
## სქოლიო
კატეგორია:ლაგოდეხის მუნიციპალიტეტის სოფლები
წიფლისწყარო

**წიფლისწყარო** — სოფელი საქართველოში, კახეთის მხარის ლაგოდეხის მუნიციპალიტეტში, ცოდნისკარის თემში. მდებარეობს ალაზნის ვაკეზე. ზღვის დონიდან 250 მეტრზე. ლაგოდეხიდან დაშორებულია 15 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 101 ადამიანი.

## ლიტერატურა
## სქოლიო
კატეგორია:ლაგოდეხის მუნიციპალიტეტის სოფლები
ფრანჩესკო ანტონიო ვალოტი

**ფრანჩესკო ანტონიო ვალოტი** (დ. 11 ივნისი, 1697 — გ. 10 იანვარი, 1780) — იტალიელი კომპოზიტორი, მუსიკის თეორისტი და ორგანისტი.

## სიცოცხლე 
დაიბადა ვერჩელიში. სწავლობდა გ. ა. ბისონთან, წმ. ეუსებიუსის ეკლესიაში. 1720 წელს გახდა ამ ეკლესიის მღვდელი. 1722 წელს გახდა წმ. ანტონიოს ეკლესიის ორგანისტი პადუაში, 1730 წელს აქ მიიღო მაესტროს ტიტული, რომელიც შეინარჩუნა 50 წლის განმავლობაში. აქ გაიცნო კომპოზიტორი და მუსიკის თეორისტი ჯუზეპე ტარტინი. ვალოტი გარდაიცვალა პადუაში, 1780 წლის 10 იანვარს.

## შემოქმედება
* 12 ინტროიტი 5 და 8 ხმისთვის. 
* 24 კირიე, 24 გლორია, და 21 კრედო 4 და ხუთი ხმისთვის. 
* 68 ფსალმუნი 2 და 8 ხმისთვის და ინსტრუმენტებისთვის
* 46 ჰიმნი
* 10 რესპონსორია
* 3 *დიეს ირე* 4 ხმისა და ინსტრუმენტებისთვის.
* 2 *Pange lingua*
* 15 *Tantum ergo*
* 2 *Te Deum*
* 2 *De profundis*
* 1 *Sepulto domino*, და სხვა ნაწარმოებები

ასევე დაწერა 43 საეკლესიო მუსიკა და ინტროიტი 5 ხმისთვის. 

კატეგორია:იტალიელი კომპოზიტორები
კატეგორია:იტალიელი ორგანისტები
კატეგორია:დაბადებული 11 ივნისი
კატეგორია:დაბადებული 1697
კატეგორია:გარდაცვლილი 10 იანვარი
კატეგორია:გარდაცვლილი 1780
აბანოს უღელტეხილი

**აბანო** ან **აბანოს სერი** — უღელტეხილი საქართველოში, კახეთის მხარეში, თელავისა და ახმეტის მუნიციპალიტეტების ადმინისტრაციულ საზღვარზე. მდებარეობს კავკასიონის მთავარ წყალგამყოფ ქედზე, ზღვის დონიდან 2826 მეტრზე, ბულანჩოსწვერისა და დიდგვერდის მთებს შორის. გადასასვლელი მდინარე სტორის ხეობიდან თუშეთის ალაზნის ხეობაში.

## გალერეა

Abano Pass 2021 (1).jpg|აბანოს უღელტეხილიხედი ჩრდილოეთით
Abano Pass 2021 (2).jpg|აბანოს უღელტეხილიხედი სამხრეთით

## სქოლიო
კატეგორია:კახეთის მხარის უღელტეხილები
კატეგორია:თუშეთ-ხევსურეთის კავკასიონის უღელტეხილები
ანდრეს დე სანტა-კრუსი

**ანდრეს დე სანტა-კრუსი** (, 5 დეკემბერი, 1792, ლა-პასი, ბოლივია — 25 სექტემბერი 1865, სენ-ნაზერი, საფრანგეთი)  - სამხრეთ ამერიკის პოლიტიკური და სამხედრო მოღვაწე, ბოლივიისა და პერუს პრეზიდენტი, ესპანეთის სამეფოს არმიის პოლკოვნიკი, მარშალი. 

## ბიოგრაფია 
ანდრეს დე სანტა-კრუსი დაიბადა 1792 წლის 5 დეკემბერს ლა-პასში, მდიდარი მემამულის ოჯახში. მამამისი ესპანელი იყო, ხოლო დედა - ინდიელი. განათლება მიიღო ლა-პასის დედათა მონასტერში, შემდეგ სწავლობდა ქალაქ კუსკოს სემინარიაში. 1809 წელს მიატოვა სასწავლებელი და დაბრუნდა ლა-პასში.  სამშობლოში დაბრუნების შემდეგ მამამისმა მოაწყო ესპანეთის არმიის დრაგუნთა პოლკში. 1820 წელს შეუერთდა ამერიკაში ესპანეთის კოლონიების დამოუკიდებლობისათვის მებრძოლებს. იბრძოდა ხოსე სან-მარტინისა და სიმონ ბოლივარის არმიებში. 1821 წლის 17 თებერვალს, როდესაც სიმონ ბოლივარი გახდა  პერუს პრეზიდენტი, ანდრეს სანტა-კრუსი შეუერთდა მის არმიას და გახდა პერუს დივიზიონის შტაბის მეთაური.  1827 წლის 27 იანვარს სიმონ ბოლივარის კოლუმბიაში გადასვლის შემდეგ კი  გახდა პერუს მეშვიდე პრეზიდენტი. 

thumb|left|150px|პერუსა და ბოლივიის კონფედერაციის დროშა1829-1839 წლებში სანტა-კრუსი ბოლივიის პრეზიდენტია. 1836-1839 წლებში კი თავი პერუ-ბოლივიის კონფედერაციის პროტექტორად გამოაცხადა. კონფედერაციის წინააღმდეგ ჩილეს შეიარაღებული გამოსვლის შემდეგ კონფედერაცია დაიშალა. 1843 წელს ანდრეს სანტა-კრუსი კვლავ შეეცადა ხელში ჩაეგდო ძალაუფლება, მაგრამ დამარცხდა და საფრანგეთში გადასახლდა სადაც გარდაიცვალა კიდეც 1865 წელს 72 წლის ასაკში. 

## იხილეთ აგრეთვე
* ბოლივიის პრეზიდენტი

## რესურსები ინტერნეტში
* ანდრეს დე სანტა-კრუსის ბიოგრაფია

კატეგორია:ბოლივიის პრეზიდენტები
კატეგორია:პერუს პრეზიდენტები
კატეგორია:დაბადებული 1792
კატეგორია:გარდაცვლილი 1865
აბანო (ჯავის მუნიციპალიტეტი)

**აბანო** — სოფელი საქართველოში, ჯავის მუნიციპალიტეტში (ყემულთის თემი). მდებარეობს მდინარე სარიტათის (ფაწის მარჯვენა შენაკადი) ნაპირზე. ზღვის დონიდან 1110 მეტრზე. ჯავიდან დაშორებულია 20 კმ-ით.

## დემოგრაფია
## ლიტერატურა
## სქოლიო
კატეგორია:ჯავის მუნიციპალიტეტის სოფლები
ფრანსისკო დე პაულა სანტანდერი

**ფრანსისკო დე პაულა სანტანდერი** (  დ. 2 აპრილი, 1792, კუკუტა, კოლომბია, — გ. 6 მაისი, 1840, ბოგოტა, კოლომბია) — ახალი გრანადის სამხედრო და პოლიტიკური მოღვაწე, გენერალი.

## ბიოგრაფია 
იურიდიული ფაკულტეტის სტუდენტი იყო , როდესაც 18 წლისა ჩაება ახალი გრანადის დამოუკიდებლობისათვის ომში და 1813 წლიდან გახდა მისი ერთ-ერთი ხელმძღვანელი. 1812 წელს, 20 წლის სანტანდერმა მიიღო პოლკოვნიკის წოდება. 1821–1827 წლებში კოლუმბიის ვიცე-პრეზიდენტია, სიმონ ბოლივარის  სამხედრო ლაშქრობების დროს ფაქტობრივად პრეზიდენტი იყო. 1828 წელს ბრალი დასდეს ს. ბოლივარის წინააღმდეგ შეთქმულებაში და სიკვდილი მიუსაჯეს, მაგრამ ბოლივარმა სასჯელი ქვეყნიდან გასახლებით შეუცვალა. სიმონ ბოლივარის გარდაცვალების შემდეგ დაბრუნდა კოლომბიაში და 1832-1836 წლებში სათავეში ედგა ახალი გრანადის (კოლომბიის) რესპუბლიკას.  1838 წლიდან სიკვდილამდე იყო კონგრესის დეპუტატი და კოლომბიის ლიბერალური პარტიის ლიდერი. 

## რესურსები ინტერნეტში 
* ფრანსისკო დე პაულა სანტანდერი 

კატეგორია:კოლომბიის პრეზიდენტები
კატეგორია:დაბადებული  2 აპრილი
კატეგორია:დაბადებული 1792
კატეგორია:გარდაცვლილი 6 მაისი
კატეგორია:გარდაცვლილი 1840
ტანა (ტბა)

**ტანა** (*ცანა, დემბეა*, ) — ტბა ეთიოპიაში, ეთიოპიის მთიანეთზე. ზღვის დონიდან 1830 მეტრ სიმაღლეზე. სიგრძე 84 კილომეტრი, სიგანე 66 კილომეტრი. ფართობი 3100-3600 კმ². (იცვლება წყლის სეზონების მიხედვით), სიღრმე 15 მეტრი. მდებარეობს ლავებით გადაკეტილ ტექტონიკურ ქვაბულში. ბევრია კუნძული. საზრდოობს 50 შენაკადით, აღსანიშნავია მდინარე პატარა აბაი. ტბიდან გამოდის მდინარე ცისფერი ნილოსი. მდიდარია თევზით, სანაოსნოა.

## იხილეთ აგრეთვე 
* მსოფლიოს უდიდესი ტბების სია

## რესურსები ინტერნეტში
* Lake Tana 
* Photographs of the lake
* Unesco plan for Lake T'ana
* LakeNet Profile
* Pictures from Lake Tana and the Monasteries 

კატეგორია:ეთიოპიის ტბები
კატეგორია:ტბები ანბანის მიხედვით
ჰილასი

[მინი|მარჯვნივ|330პქ|ჰილასი და [ნიმფები]]
**ჰილასი** — ჰერაკლეს საყვარელი ჭაბუკი, მეგობარი, მსახური და საჭურველთმტვირთველი, მისი მხლებელი არგონავტების ლაშქრობაში. დრიოპთა მეფის თეიოდამანტის და ნიმფა მენოდიკეს შვილი, ულამაზესი ყმაწვილი. იგი ჰერაკლემ მაშინ წაიყვანა, როდესაც დრიოპებმა ხარი მოჰპარეს და უეცრად შემოაკვდა ყმაწვილის მამა, რომელიც კუშტად შეხვდა. ჰილასი ჰერაკლემ გაზარდა და შვილივით უვლიდა. არგონავტები რომ მიზიას მიადგნენ, ჰერაკლე გადატეხილი ნიჩბის სანაცვლო ნაძვის საძებნელად გაეშურა ტყეში, ჰილასი კი წყაროზე წავიდა. იქ ნიმფებს მოეწონათ, მორევში ჩაითრიეს და მის ძებნაში ჰერაკლე არგონავტებს ჩამორჩა. კიოსის მოსახლეობა ისე დააფრთხო ჰერაკლემ, რომ ჰილასი გააღმერთეს, ტყე-ღრეში დადიოდნენ და დაკარგულ ჭაბუკს უხმობდნენ.

ნიკანდრეს თანახმად, პონტოს სრუტეში ქარიშხალი ამოვარდა, ღუზა ჩაუშვეს, ჰერაკლემ ხალხი დაასვენა, ჰილასი ასკანიოსის წყალზე წავიდა, იქ იმავე მდინარის ნიმფებმა შეიყვარეს, წყალში გადააგდეს და მერე ექოდ აქციეს, რომ ჰერაკლე ვერ ეპოვა. ჰერაკლე დიდხანს ეძებდა, მაგრამ ბოლოს სალაშქროდ მაინც წავიდა, იქ კი პოლიფემე დატოვა. პოლიფემე ძებნაში მოკვდა, ხალხი კი ყოველწლიურად ამ ნაკადთან სამგზის ძახილით უხმობდა ჰილასს, სამ გამოძახილს უსმენდა და მერე მსხვერპლს სწირავდა.

## ლიტერატურა 
* *აკაკი გელოვანი*, მითოლოგიური ლექსიკონი, გვ. 613, „საბჭოთა საქართველო“, თბ., 1983

კატეგორია:ბერძნული მითოლოგია
კატეგორია:არგონავტები
პოლიფემე (ლაპითი)

**პოლიფემე** — ლარისელი ლაპითი, ელატეს (ილატის) ან პოსეიდონის და ჰიპეიას ძე, ჰერაკლეს დის ლაონომეს ქმარი, კენევსის ძმა, არგონავტი, ილატიდად წოდებული გმირი. როდესაც მიზიაში ჰერაკლემ საყვარელი მხლებელი ჰილასი დაკარგა და მის ძებნაში ტყე-ღრეს ძრავდა, პოლიფემეც მეგობარს და ცოლისძმას ახლდა, მანვე შეატყობინა ჰილასის დაკარგვა. ჭაბუკის ძებნის დროს არგონავტებმა ცურვა განაგრძეს და გმირები მიზიაში დატოვეს. პოლიფემემ დააარსა ქალაქი კიოსი და დაიღუპა ხალიბებთან შეტაკებაში.

## ლიტერატურა 
* *აკაკი გელოვანი*, მითოლოგიური ლექსიკონი, გვ. 418, „საბჭოთა საქართველო“, თბ., 1983

კატეგორია:ბერძნული მითოლოგია
კატეგორია:არგონავტები
Wide Awake in America

***Wide Awake in America*** — ირლანდიური როკ-ჯგუფ U2-ს EP, რომელიც გამოვიდა 1985 წელს. მასში შეტანილია ორი საკონცერტო გამოსვლა 1984-1985 წლის ტურებიდან, სადაც სრულდებოდა სიმღერები ალბომიდან *The Unforgettable Fire*. დისკზე ასევე ჟღერს სინგლების ორი B-მხარე.

## სიმღერების სია
## პერსონალი 
* ბონო – ვოკალი
* The Edge – გიტარა, კლავიშებიანი საკრავები, ვოკალი
* ადამ კლეიტონი – ბას-გიტარა
* ლარი მალენი – დასარტყმელი საკრავები, პერკუსია

## რესურსები ინტერნეტში 
**Wide Awake in America* საიტზე U2 Wanderer
*ტექსტი

## სქოლიო 
კატეგორია:U2-ს EP-ები
კატეგორია:U2-ს საკონცერტო ალბომები
კატეგორია:1985 წლის EP-ები
კატეგორია:1985 წლის საკონცერტო ალბომები
კატეგორია:Island Records-ის EP-ები
კატეგორია:Island Records-ის ალბომები
კატეგორია:საკონცერტო EP-ები
კატეგორია:ალბომები ბრაიან ინოს პროდიუსერობით
კატეგორია:ალბომები დენიელ ლანუას პროდიუსერობით
კატეგორია:ალბომები ტონი ვისკონტის პროდიუსერობით
კატეგორია:ალბომები ბონოს პროდიუსერობით
კატეგორია:ალბომები The Edge-ის პროდიუსერობით
Please: PopHeart Live EP

***Please: Popheart Live EP***  — ირლანდიური როკ-ჯგუფ U2-ს EP, რომელიც გამოვიდა 1997 წლის 8 სექტემბერს. მასში შეტანილი იქნა სიმღერები ტურნედან PopMart Tour. ოთხიდან ორი სიმღერის სტუდიური ვერსიები შეტანილია ჯგუფის იმ დროისთვის უკანასკნელ სტუდიურ ალბომში *Pop*, ხოლო დარჩენილი ორი - 1987 წლის ალბომიდან *The Joshua Tree*. ეს იყო ჯგუფის პირველი EP 1985 წლის *Wide Awake in America*-ს შემდეგ.

## სიმღერების სია
## პერსონალი 
* ბონო – ვოკალი
* The Edge – გიტარა, კლავიშები, ვოკალი
* ადამ კლეიტონი – ბას გიტარა
* ლარი მალენი – დასარტყმელი საკრავები, პერკუსია

## ჩარტები 
## რესურსები ინტერნეტში 
*ინფორმაცია საიტზე Discogs

## სქოლიო 
*
*

კატეგორია:U2-ს EP-ები
კატეგორია:1997 წლის EP-ები
კატეგორია:Island Records-ის EP-ები
კატეგორია:Island Records-ის საკონცერტო ალბომები
ცოდნისკარი (ლაგოდეხის მუნიციპალიტეტი)

**ცოდნისკარი** — სოფელი საქართველოში, ლაგოდეხის მუნიციპალიტეტში, მდებარეობს ალაზნის ვაკეზე,  თემის ცენტრი (სოფლები: თელა, დავითიანი, შეერთება, ჩადუნიანი, წიფლისწყარო). ზღვის დონიდან 330 მეტრი, ლაგოდეხიდან 13 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 632 ადამიანი.

## ლიტერატურა
## სქოლიო
კატეგორია:ლაგოდეხის მუნიციპალიტეტის სოფლები
პეირითოე

**პეირითოე** — სახელოვანი ლაპითი გმირი, ზევსის ან იქსიონის და დიას შვილი, პოლიპეტეს მამა და თესევსის მეგობარი. ლარისელმა (თესალიელმა) გმირმა ლაპით ატრაქსის მშვენიერი ასული ჰიპოდამეა შეირთო ცოლად. ქორწილში თესევსთან და სხვა გმირებთან ერთად დაპატიჟა ავხორცი კენტავრები. როდესაც ველური კენტავრი ევრიტიონი დათვრა პატარძლის გატაცება მოიწადინა, ჩაავლო კიდეც ხელი და გაიქცა, მაგრამ თესევსი დაეწია და სპილენძის თუნგით გაუპო თავი. სხვა კენტავრები სხვა ქალებს დაერივნენ, მაგრამ ლაპითების ტომი წამოიჭრა და გაიმართა საჭინელი ბრძოლა. კენტავრებმა სვეტივით ჩაჭედეს მიწაში კენევსი და ძირფესვიანად მოთხრილი ხეებით დაფარეს, რადგან სხვანაირად მისი ძლევა არ შეიძლებოდა. ბოლოს ველური კენტავრები მაინც დამარცხდნენ. თესევსი და პეირითოე ასევე ერთად მონაწილეობდნენ კალიდონის ნადირობასა და ამაძონებთან ბრძოლაში.

როდესაც თესევსმა დაკარგა ცოლი — ანტიოპე და პეირითოემ ჰიპოდამია, მეგობრებმა თესევსისათვის ნორჩი ელენე მოიტაცეს, ხოლო პეირითოესთვის ქვესკნელის ქალღმერთ პერსეფონეს მოტაცება სცადეს. ისინი ჩავიდნენ ტენარეს კონცხის ხვრელიდან ან ატიკის ჩასასვლელიდან და დიდი ჯაფით მიაღწიეს დედოფალთან, მაგრამ ჰადესმა გაიგო და გმირებს ლეთას ტახტზე დასხდომა უბრძანა. დასხდნენ და ვეღარ ადგნენ: რგოლებად დახვეულმა დრაკონებმა დააკრეს სამუდამოდ ან ჰადესმა ორივე კლდეზე მიაჯაჭვა. ქვესკნელში ჩასულმა ჰერაკლემ იხსნა თესევსი, პეირითოე კი სამუდამოდ ჰადესში დარჩა, რადგან როდესაც ჰერაკლე მიუახლოვდა, მიწა იძრა. სხვა ვერსიით, ჰადესმა კერბერს უბრძანა პეირითოოსის მოკვლა, თესევსი კი კლდეს დააკრა.

## იხილეთ აგრეთვე
* თესევსი

## ლიტერატურა 
* გელოვანი ა., „მითოლოგიური ლექსიკონი“, თბილისი, 1983, გვ. 395

## სქოლიო
კატეგორია:ბერძნული მითოლოგია
სცინტილატორი

**სცინტილატორები** არიან გამჭვირვალე სხეულები, რომლებშიც იონიზაცია იწვევს თვალით ხილვადი სინათლის (ასევე შესაძლოა ულტრაიისფერი სინათლის) გამოსხივებას.

როდესაც სცინტილატორს მოხვდება დიდი ენერგიის მქონე α, β ან γ ნაწილაკი, იგი გამოიწვევს სცინტილატორის კრისტალური სტრუქტურიდან ელექტრონის ამოგდებას, რომელიც თავისმხრივ იწყებს სცინტილატორსში ენერგიის მილევამდე მოძრაობას, ეს ელექტრონი მთელი თავისი მოძრაობის ტრაექტორიაზე განიცდის სცინტილატორის სხვა ატომების ელექტონებთან დაჯახებებს, რის შედეგადაც ნაწილი ენერგიისა სხვა ელექტრონებსაც გადაეცემათ, რომელთაც ასევე შესაძლებელია დატოვონ საკუთარი ადგილი, რაც იწვევს ატომთა იონიზაციას. იონიზაციის პროცესს მყისიერად მოჰყვება რეკომბინაცია, რისი შედეგიც არის სინათლის გამოსხივება. მთელი ეს პროცესი შეიმჩნევა , როგორც ხანმოკლე სინათლის გამონათება, რომლის ინტენსიურობა დამოკიდებულია იონიზაციის გამომწვევი გამოსხივების სახეობაზე. საკმარისად დიდი ენერგიის მქონე α, β ან γ ნაწილკის დროს სცინტილატორის მიერ გამონათებული სინათლის ინტენსიურობა პროპორციულია ამ ნაწილაკის ენერგიისა.

პრაქტიკულად არსებობს 3 ტიპის სცინტილატორები:

*კრისტალები: NaJ, CsJ, CaF2, ZnS
*პლასტმასი: Ne102, Ne105, Ne..., Pilot U, Pilot F,...
*თხევადი: Ne213,... (თან ერთვის სპეციალური ელემენტები)

კატეგორია:სცინტილატორები
კატეგორია:რადიობიოლოგია
კატეგორია:ბირთვული ფიზიკა
ბასილისკო

[300 px|thumbnail|ბასილისკოს გრავიურა ხეზე, [ულისე ალდროვანდი, *Serpentum, et draconum historiae libri duo*, 1640 წ.]]
**ბასილისკო** (ლათ. regulus;  — პატარა მეფე) — მითოლოგიაში არსება მამლის თავით, ბაყაყის თვალებითა და ტანით და გველის კუდით. (თუმცა ხშირად ითვლება, რომ მასში დომინერებს გველის ნაწილი). ბასილისკოები რამდენიმეჯერ ნახსენებია ბიბლიაში. შუა საუკუნეებში მათ რეალურ ცხოველებად თვლიდნენ. ასევე ითვლება, რომ ამ არსებებს ჰქონდათ შხამიანი სუნთქვა და კლანჭები, ასევე არსებობდა ვარაუდი, რომ ბასილისკოს თვალებში ჩახედვა ჩამხედს აქვავებდა. ბასილისკოს ტრადიციულად კლავდა მხოლოდ მამლის ყივილი. ასევე გველკუდა არსება ითვლება გველთა მეუფედ.

## რესურსები ინტერნეტში 
* მითოლოგიური ენციკლოპედია 

კატეგორია:მითოლოგიური ცხოველები
საკერავი მანქანა

მინი|ზინგერის ფირმის ფეხით სამუშავებელი საკერავი მანქანა
**საკერავი მანქანა** — ქსოვილის ნაწარმის ნაჭრების ერთმანეთთან მიერთების, მიმაგრებისა და დამუშავების პროცესების შესრულების ტექნიკური მოწყობილობა. საკერავი მანქანები გამოიგონეს პირველი ინდუსტრიული რევოლუციის პერიოდში ტანსაცმლის სამკერვალო ფაბრიკებში ხელით შესასრულებელი სამუშაოს მოცულობის შესამცირებლად. პირველი საკერავი მანქანის მოგონებას მიაწერენ ინგლისელ თომას სეინტს 1790 წელს. მას შემდეგ საკერავი მანქანები მნიშვნელოვნად დაიხვეწა, რამაც შესაძლებელი გახადა ქსოვილისა და ტანსაცმლის მრეწველობის პროდუქტიულობისა და წარმადობის მნიშვნელოვნად გაუმჯობესება.

## რესურსები ინტერნეტში 
* *საკერავი მანქანები, ისტორიული დრამატული ლიტერატურა* სმითსონირ ინსტიტუტის ბიბლიოთეკა
* ძველი საკერავი მანქანები და მათი მუშობის პრინციპი - გამოსახულებებით. 

*
კატეგორია:საყოფაცხოვრებო დანადგარები
მსოფლიოს გუნდური ჩემპიონატი ჭადრაკში ქალთა შორის

**მსოფლიოს გუნდური ჩემპიონატი ჭადრაკში ქალთა შორის**

## ისტორია
2006 წელს ფიდემ როგორც იქნა გადაწყვიტა ჩაეტარებინა მსოფლიოს გუნდური ჩემპიონატი ქალთა შორის. მიღებული იქნა გადაწყვეტილება ჩატარებულიყო პირველი ასეთი ტურნირი რუსეთის ქალაქ ეკატერინბურგში. მონაწილეებად მოწვეულ იქნენ ბოლო ოლიმპიადის და კონტინენტური პირველობების გამარჯვებული და პრიზიორი გუნდები. გუნდები ოთხ დაფაზე ხვდებოდნენ ერთმანეთს და ჰყავდათ კიდევ ერთი სათადარიგო მოთამაშე. ჩათვლა ხდებოდა გუნდური (მოგება-2, ფრე -1 და წაგება - 0 ქულა) ქულების გათვალისწინებით. მთავარ ფავორიტებად ითვლებოდნენ ოთხგზის ოლიმპიური ჩემპიონები, ჩინელები, ბოლო ოლიმპიადების ჩემპიონები, უკრაინის და საქართველოს გუნდები, აგრეთვე რუსეთის და ბოლო ევროპის ჩემპიონის, პოლონეთის ნაკრებები.

## ჩემპიონები და პრიზიორები
! style="background: #ddffdd;"|ჩემპიონატი
! s! style="background: #ddffdd;"|ჩატარების თარიღი
! s! style="background: #ddffdd;"|ჩატარების ადგილი
! s! style="background: #ddffdd;"|მონაწილეთა რაოდენობა
! s! style="background: #ddffdd;"|ჩატარების სისტემა
! s! style="background: #ddffdd;"|დაფათა რაოდენობა
! s! style="background: #ddffdd;"|პირველი ადგილი
! s! style="background: #ddffdd;"|მეორე ადგილი
! s! style="background: #ddffdd;"|მესამე ადგილი
|----
|I ჩემპიონატი
|17 - 30 მაისი 2007
|ეკატერინბურგი, 
|10
|წრიული
|4
|
|
|
|-----
|II ჩემპიონატი
|1 - 12 სექტემბერი 2009
|ნინბო, 
|10
|წრიული
|4
|
|
|
|----
|III ჩემპიონატი
|18 - 28 დეკემბერი 2011
|მარდინი, 
|10
|წრიული
|4
|
|
|
|----
|IV ჩემპიონატი
|2 - 13 მარტი 2013
|ასტანა, 
|10
|წრიული
|4
|
|
|
|----
|}

საქართველოს ნაკრები ოთხჯერ მონაწილეობდა მსოფლიოს ჩემპიონატებში და მხოლოდ მესამე ჩემპიონატში მოახერხეს სამეულში შესვლა.

*
SW Live EP

***SW Live EP***, იგივე  Secret World EP — პიტერ გებრიელის EP. მასში შეტანილია ოთხი სიმღერა საკონცერტო ტურნედან Secret World. დისკი გამოვიდა 1994 წელს.

## სიმღერების სია
;ევროპული გამოცემა (Real World Records ‎– PGSCDF 11)
# Red Rain - 5:12
# Come Talk To Me - 4:10
# Digging In The Dirt - 4:23
# Secret World - 4:10

## სქოლიო
კატეგორია:1994 წლის EP-ები
კატეგორია:პიტერ გებრიელის საკონცერტო ალბომები
კატეგორია:Real World Records-ის ალბომები
მაიკლ ვარტანი

**მაიკლ ს. ვარტანი** (დ. 27 ნოემბერი, 1968) — ფრანგი-ამერიკელი ტელე და კინო მსახიობი, ცნობილია თავისი როლით სერიალში „ჯაშუში“.

## ბიოგრაფია
მაიკლი დაიბადა ბულონ-ბიანკურში, ო-დე-სენი, საფრანგეთი, დორის და ედი ვარტანების ოჯახში. დედა დორის ვარტანი მხატვარი იყო, ხოლო მამა ედი ვარტანი კი — მუსიკოსი.

## ფილმოგრაფია 
* 1988 — *Black Leather Jacket*
* 1991 — *Un homme et deux femmes*
* 1992 — *Stringer*
* 1992 — ''Promenades d'été*
* 1993 — *Fiorile*
* 1995 — *ყველაფრისთვის მადლობელი ჯული ნიუმარი*
* 1996 — *The Pallbearer*
* 1997 — *Touch Me*
* 1997 — *Friends*
* 1997 — *The Myth of Fingerprints*
* 1998 — *The Curve*
* 1999 — *Never Been Kissed*
* 2000 — *The Next Best Thing*
* 2000 — *Sand*
* 2000 — *Ally McBeal*
* 2001 — *The Mists of Avalon*
* 2001—2006 — ჯაშუში / *Alias*
* 2002 — *One Hour Photo*
* 2005 — *Monster-in-Law*
* 2007 — *Rogue*
* 2007 — *Big Shots*
* 2008 — *Jolene*
* 2009 — *Hawthorne*
* 2009 — *Demoted*
* 2010 — *High School*
* 2011 — *Colombiana*
* 2014 — *ბეიტსის მოტელი* / *Bates Motel''

## რესურსები ინტერნეტში 
* 

კატეგორია:ამერიკელი მსახიობები
კატეგორია:ამერიკელი ებრაელები
კატეგორია:ფრანგი მსახიობები
კატეგორია:ფრანგი ებრაელები
კატეგორია:დაბადებული 1968
კატეგორია:ფრანგი ამერიკელები
კატეგორია:დაბადებული 27 ნოემბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
ორბელები

**ორბელები** — აღმოსავლეთ საქართველოს დიდი ფეოდალური საგვარეულო XII-XIII საუკუნეებში. ორბელთა საგვარეულო ორბეთის ციხეს ფლობდა, და სწორედ აქედან მომდინარეობს მათი გვარის სახელწოდებაც.

საისტორიო წყაროებში ამ საგვარეულოდან პირველად მოხსენიებულია ივანე ორბელი (1110 წლის ამბებთან დაკავშირებით). განსაკუთრებით დაწინაურდნენ ორბელები დემეტრე I-ისა და დავით დემეტრეს ძის მეფობაში, როდესაც მათმა გვარმა მემკვიდრეობით მიიღო ამირსპასალარის სახელი, ხოლო საგამგეო ქვეყნად — ლორე. 

ორბელების სახლის მეთაური ივანე სუმბატის ძე ორბელი ერთდროულად  დაეუფლა ამირსპასალარისა და მანდატურთუხუცესის სახელს, და გიორგი III-ის დროს ანისის გამგებელიც იყო, ხოლო მისი ძმა ლიპარიტ ორბელი ჯერ ამილახორი და შემდეგ ქართლის ერისთავი გახდა. ამასაც არ დასჯერდნენ და გიორგი III-ის ნაცვლად ივანე ორბელის სიძის დემნა უფლისწულის გამეფებით სურდათ სამეფო კარზე და მთელს სამეფოში თავიანთი უპირველესი მდგომარეობის საბოლოოდ განმტკიცება (იხილეთ ორბელთა აჯანყება 1177-1178).

ორბელების შეთქმულება დამარცხდა და ისინი სასტიკად დაისაჯნენ. მათი მამული და საგვარეულო პატივი მეფის ერთგულ დიდებულებს ებოძათ. ფიზიკურ სასჯელს გადაურჩნენ მხოლოდ აზერბაიჯანის ათაბაგთან დახმარებისათვის გაგზავნილი ლიპარიტ სუმბატის ძე და მისი ძენი, რომელთაგან ივანე თამარის მეფობაში ფიცით დააბრუნეს  საქართველოში, მაგრამ მამისეული ქონებიდან მხოლოდ ორბეთი დაუბრუნეს. თამარის დროსვე დააბრუნეს საქართველოში ლიპარიტის შვილიშვილი ლიპარიტ ელიგუმის ძე ორბელი, რომელსაც საგამგეოდ სივნიეთი ()) უბოძეს. ორბელების ამ შტომ, რომელიც გასომხდა, რადგან სომხურ ენობრივ გარემოცვასა და სარწმუნოებაში მოექცა, შესძლო თავისი სახლისათვის კანონიერი მამულიც დაებრუნებინა და ძველი საგვარეულო პატივიც აღედგინა.

## გენეალოგიური ხე 
## რესურსები ინტერნეტში 
* იხ. გვ. 127, გვ. 177, გვ. 218 საქართველოს ისტორია უძველესი ხანიდან ჩვენს დრომდე. თბილისი, სახელმწიფო გამომცემლობა სასწ.-პედაგოგიური სპექტრი, 1940 
* გამქრალი ქართული საგვარეულო - ამბავი ორბელთა აღზევებისა და დაცემისა - ავტორი: თამაზ ჩიქვანაია, 29 სექტემბერი. 2018, 20:34 
* რას წერდა გასომხებული ორბელების შტოს წარმომადგენელი თავისი წინაპრების წარმოშობისა და საქართველოში მოსვლის შესახებ - ავტორი: გიორგი მახობეშვილი, 11 ოქტომბერი, 2019. 14:44

## ლიტერატურა 
* ბერძენიშვილი, ნიკო: ეპიზოდი ფეოდალურ საგვარეულოთა სამამულო ბრძოლიდან XII საუკუნის საქართველოში, მის წგნ.: საქართველოს ისტორიის საკითხები, წგნ. 3, თბ., 1966;
* მეტრეველი, რიონ: შინაკლასობრივი ბრძოლა ფეოდალურ საქართველოში (XII ს.), თბ., 1973;
* ჯავახიშვილი, ივანე: ქართველი ერის ისტორია, წგნ., 2, თბ., 1965;
* ბოგვერაძე, აკაკი: ქსე, ტ. 7, გვ. 554, თბ., 1984

*
იონი

thumb
**იონები** () — ელექტრულად დამუხტული ატომები ან ატომთა ჯგუფები (მოლეკულები, რადიკალები და სხვა), რომლებიც წარმოიქმნება მათ მიერ ელექტრონების (ან სხვადასხვა დამუხტული ნაწილაკის) დაკარგვის ან შეძენის შედეგად. მაიკლ ფარადეიმ 1834 წელს, როდესაც იკვლევდა მჟავების, ტუტეებისა და მარილების წყალხსნარებზე ელექტრული დენის მოქმედებას, დაუშვა, რომ ასეთი წყალხსნარების ელექტროგამტარობა განპირობებულია იონების მოძრაობით. დადებითად დამუხტულ იონებს, რომლებიც ხსნარებში უარყოფითი პოლუსისაკენ (კათოდისაკენ) მოძრაობენ, ფარადეიმ კათიონები უწოდა, ხოლო უარყოფითად დამუხტულებს, რომლებიც დადებითი პოლუსისაკენ (ანოდისაკენ) მოძრაობენ, — ანიონები. ამის შესაბამისად იონების მუხტის ნიშანი ან დადებითია, ან უარყოფითი, მუხტის სიდიდე დამოკიდებულია ატომის მიერ დაკარგული ან შეძენილი ელექტრონების რაოდენობაზე. მაგ., Na+, Ca+, Al3+, Cl−, SO42−. იონები გვხვდება ნივთიერების ყველა აგრეგატულ მდგომარეობაში — აირებში, სითხეებში, კრისტალებში.

## ლიტერატურა 
კატეგორია:ქიმია
კატეგორია:ელექტრონიკა
სს (მრავალმნიშვნელოვანი)

აბრევიატურა „**სს**“ შეიძლება აღნიშნავდეს:
*სააქციო საზოგადოება - სამეწარმეო საზოგადოება, აქციებად დაყოფილი საწესდებო კაპიტალით.
*„სს“, „შუცშტაფელი“ — 1934-1945 წწ დამოუკიდებელი, პარამილიტარისტული ორგანიზიაცია ნაცისტური პარტიის შემადგენლობაში;
ორბოძალი

**ორბოძალი** — მთა საქართველოში, შიდა ქართლის მხარეში. მდებარეობს მდინარეების მეჯუდისა და პატარა ლიახვის წყალგამყოფ სამების ქედზე. სიმაღლე ზღვის დონიდან 1953 მ. აგებულია ზედაცარცული თიხაფიქლებითა და ქვიშაქვებით, სამხრეთ და დასავლეთ კალთა ციცაბოა, დანარჩენი — დამრეცი, შემოსილია მეორეული სუბალპური მდელოთი.

## ლიტერატურა
კატეგორია:შიდა ქართლის მხარის მთები
დინამო კიევი (საფეხბურთო კლუბი)

**დინამო** () — უკრაინის საფეხბურთო კლუბი ქალაქ კიევიდან. დაარსდა 1927 წელს, შექმნის ინიციატორები იყვნენ სერგეი ბარმინსკი და ნიკოლაი ხანიკოვი. ასპარეზობს უკრაინის პრემიერლიგაში. საშინაო მატჩებს ატარებს კიევის ოლიმპიური სტადიონზე, რომელიც 70 050 მაყურებელს იტევს.

ის ერთ-ერთია იმ ორი კლუბიდან (მოსკოვის „დინამოსთან“ ერთად), რომელსაც სსრკ-ის ყველა ჩემპიონატში აქვს მონაწილეობა მიღებული. პირველი ოფიციალური მატჩი გაიმართა 1928 წლის 17 ივლისს, ოდესის „დინამოს“ წინააღმდეგ. მატჩი ფრედ ანგარიშით 2:2 დასრულდა.

## ჯილდოები 
### ევროტურნირები 
***თასების მფლობელთა თასი: 2**
:: 1975, 1986

***უეფა-ს სუპერ თასი: 1**
:: 1975

### საშინაო ტურნირები 
***უკრაინის ჩემპიონატი: 17 (რეკორდი)**
:: 1993, 1994, 1995, 1996, 1997, 1998, 1999, 2000, 2001, 2003, 2004, 2007, 2009, 2015, 2016, 2021, 2025

***უკრაინის თსი: 13 (რეკორდი)**
:: 1993, 1996, 1998, 1999, 2000, 2003, 2005, 2006, 2007, 2014, 2015, 2020, 2021

***უკრაინის სუპერთასი: 9**
:: 2004, 2006, 2007, 2009, 2011, 2016, 2018, 2019, 2020

***სსრკ-ის ჩემპიონატი: 13 (რეკორდი)**
:: 1961, 1966, 1967, 1968, 1971, 1974, 1975, 1977, 1980, 1981, 1985, 1986, 1990

***სსრკ-ის თასი: 9**
:: 1954, 1964, 1966, 1974, 1978, 1982, 1985, 1987, 1990

***სსრკ-ის სუპერთასი: 3 (რეკორდი)**
:: 1980, 1985, 1986

### ამხანაგური ტურნირები 
***სანტიაგო ბერნაბეუს თასი: 1** 
:: 1986

***თანამეგობრობის თასი: 4**
:: 1996, 1997, 1998, 2002

## გამოჩენილი მწვრთნელები 
* უკრაინის ჩემპიონატში

## ფეხბურთელთა მიღწევები 
### ბომბარდირები
*სხვა – ნაციონალური სუპერთასი

### ყველაზე გამოჩენილები
*სხვა – ეროვნული სუპერთასი

## რესურსები ინტერნეტში 
* 
* 
* კლუბის პროფილი Soccerway-ზე 
* კლუბის პროფილი Transfermarket-ზე  

კატეგორია:უკრაინის საფეხბურთო კლუბები
კატეგორია:დინამო კიევი (საფეხბურთო კლუბი)
ორგანი (სამხედრო)

[thumb|right|ორგანი, [ლეონარდო და ვინჩის ჩანახატი.|]]
**ორგანი** — მრავალლულიანი ქვემეხი, რომელსაც იყენებდნენ სხვადასხვა არმიაში XVI საუკუნისა და XVII საუკუნის დასაწყისში. სახელწოდება ორგანი წარმოიშვა სასულე მუსიკალური ინსტრუმენტ ორგანთან ორგანის გარეგნული მსგავსების გამო. ორგანს განსაკუთრებულ ლილვზე ან ჩარჩოებზე რამდენიმე რიგად დამაგრებული 6-იდან 24-მდე და მეტი ლულა ჰქონდა (თოფები, პატარა მორტირები, მცირე კალიბრის ქვემეხები). ლულის ფალიები ყოველ რიგში საერთო ღარით ერთდებოდა, რაც შესაძლებელს ხდიდა ერთდროულ გასროლას. მას შემდეგ, რაც ფინთიხი გამოიგონეს ორგანი ხმარებიდან გამოვიდა.

## ლიტერატურა
კატეგორია:საბრძოლო იარაღები
პორტუ (საფეხბურთო კლუბი)

**პორტუ** () — პორტუგალიის ამავე სახელწოდების ქალაქის საფეხბურთო კლუბი. 1990-იანი წლების დასაწყისში გამოაცხადეს, რომ კლუბი „პორტუ“ 1893 წელს დააარსა ღვინით მოვაჭრე ანტონიუ ნიკოლაუ დე ალმეიდამ, ინგლისში პირველი ვიზიტის დროს ფეხბურთის გაცნობის შემდეგ.

კლუბის საშინაო მოედანია „ესტადიუ დუ დრაგაუ“, რომელიც 2003 წელს აშენდა ევროპის ჩემპიონატისთვის. „პორტუ“ ლისაბონურ კლუბებთან — ბენფიკასთან და სპორტინგთან ერთად ქმნის პორტუგალიურ „დიდ სამეულს“ ().

## ტიტულები 
### საშინაო 
**Primeira Liga**: 30
*1934–35, 1938–39, 1939–40, 1955–56, 1958–59, 1977–78, 1978–79, 1984–85, 1985–86, 1987–88, 1989–90, 1991–92, 1992–93, 1994–95, 1995–96, 1996–97, 1997–98, 1998–99, 2002–03, 2003–04, 2005–06, 2006–07, 2007–08, 2008–09, 2010–11, 2011–12, 2012–13, 2017–18, 2019–20, 2021–22
**Taça de Portugal**: 19
*1955–56, 1957–58, 1967–68, 1976–77, 1983–84, 1987–88, 1990–91, 1993–94, 1997–98, 1999–2000, 2000–01, 2002–03, 2005–06, 2008–09, 2009–10, 2010–11, 2019–20, 2021-22, 2022-23
**Supertaça de Portugal**: 22 (record)
*1981, 1983, 1984, 1986, 1990, 1991, 1993, 1994, 1996, 1998, 1999, 2001, 2003, 2004, 2006, 2009, 2010, 2011, 2012, 2013, 2018, 2020
**Campeonato de Portugal**: 4 (shared record)[g]
*1921–22, 1924–25, 1931–32, 1936–37

### საერთაშორისო 
**ევროპის ჩემპიონთა თასი / უეფა-ს ჩემპიონთა ლიგა**: 2 (პორტუგალიური რეკორდი საერთო ბენფიკასთან)
*1986–87, 2003–04
**უეფა-ს თასი / უეფა-ს ევროპა ლიგა**: 2 (Portuguese record)
*2002–03, 2010–11
**უეფა-ს სუპერთასი**: 1 (Portuguese record)
*1987
**საკონინენტთაშორისო თასი**: 2 (Portuguese record)
*1987, 2004

## რესურსები ინტერნეტში
*   
* Club page  at Primeira Liga 
* Club page at UEFA

კატეგორია:პორტუგალიის საფეხბურთო კლუბები
ორგვარადმსუნთქავნი

**ორგვარადმსუნთქავნი** () — იმ თევზების ქვეკლასი, რომლებიც სუნთქავენ როგორც ლაყუჩებით, ისე ფილტვებით. აქვთ 2 მ-მდე სიგრძის წაგრძელებული და  გვერდებიდან შებრტყელებული ან მომრგვალებული სხეული, ქალასთან შეზრდილი ზედა ყბა (ავტოსტილია), ქორდა (მთელი სიცოცხლის განმავლობაში) და შინაგანი ნესტოები — ქოანები. წინა გული ნაწილობრივ გამოყოფილია მარჯვენა და მარცხენა ნაწილებად. აქვთ ფილტვური სისხლის მიმოქცევა. 

ქვეკლასში 12 ოჯახია, რომელთაგან 9 ნამარხია, 3 — თანამედროვე. Ceratodidae-ს 1 სახეობა — ნეოცერატოდი — გავრცელებულია ავსტრალიაში, Lepidosirenidae-ს გვარის 1 სახეობა — ლეპიდოსირენი — სამხრეთ ამერიკაში, Protopteridae -ს გვარის 3 სახეობა — პროტოპტერუსები — ცენტრალურ აფრიკაში. 

ორგვარადმსუნთქავნი მტკნარი წყლის თევზებია. იკვებებიან უხერხემლოებით, თევზებით, ამფიბიებით, ლეპიდოსირენი და პროტოპტერუსი მშრალ პერიოდში ძილს ეძლევიან. აქვთ სარეწაო მნიშვნელობა. ნეოცერატოდის ჭერა აკრძალულია. ნამარხი  ნაშთები ცნობილია დევონური დროიდან.

## ლიტერატურა
კატეგორია:ძვლიანი თევზები
მიხეილ I (ანტიპაპი)

**დეივიდ ალენ ბოუდენი** (David Allen Bawden; დ. 22 სექტემბერი, 1959) — არჩეულია პაპი  მიხეილ I 1990 წელს მცირერიცხოვანი ამერიკელი კონკლავისტების მიერ.

კატეგორია:დაბადებული 22  სექტემბერი
კატეგორია:დაბადებული 1959
კატეგორია:ანტიპაპები
კატეგორია:ახალი რელიგიური მოძრაობების დამაარსებლები
პეტრე II (ანტიპაპი)

**პეტრე II**  (საერო სახელი მანუელ ალონსო კორალი (Manuel Alonso Corral; დ. 22 ნოემბერი, 1934 — გ. 15 ივლისი, 2011) — ანტი-პაპი. პალმარის კათოლიკური ეკლესიის ლიდერი. ანტიპაპი 2005-2011 წლებში. 

კატეგორია:ანტიპაპები
კატეგორია:დაბადებული  22 ნოემბერი
კატეგორია:დაბადებული 1934
კატეგორია:გარდაცვლილი  15 ივლისი
კატეგორია:გარდაცვლილი 2011
ანტიპაპების სია

**ანტიპაპი** — ტერმინი კათოლიკურ ეკლესიაში, გამოიყენება იმ ადამიანის აღმნიშვნელად, რომელმაც მიითვისა პაპის წოდება. ტრადიციის თანახმად, პირველად III საუკუნეში გვხვდება ეს ტერმინი და ის ჰიპოლიტუსს მიაწერეს. ბოლოს ფელიქს V (1440—1449 წწ). 

ყველაზე რთული სიტუაცია შეიქმნა მაშინ როდესაც სხვადასხვა ქვეყნები აღიარებდნენ ჯერ ორ პაპს, შემდეგ კი სამს (რომი, ავინიონი, პიზა). ეს დიდი განხეთქილება დაიწყო XIV საუკუნის ბოლოდან და XV საუკუნის შუა ხანებამდე გაგრძელდა. 

აღსანიშნავია რომ ფელიქსს V ანტიპაპის ჩათვლით ყველა ანტიპაპი შედიოდა რომის პაპების ნუსხაში (*Annuario pontifico*) შესაბამისი აღმნიშვნელით.

## ისტორიული ანტიპაპების სია 
## იხილეთ აგრეთვე 
* რომის პაპების სია
* პაპი

## ლიტერატურა 
* Kelly, J.N.D, "The Oxford Dictionary of Popes," Oxford University Press, USA (1 June 1986), ISBN 0-19-213964-9
* Raspail, Jean, "L'Anneau du pêcheur," Paris: Albin Michel, 1994. 403 p.&nbsp;ISBN 2-226-07590-9
* Bavoux, Gérard, "Le Porteur de lumière," Paris: Pygmalion, 1996. 329 pp ISBN 2-85704-488-7

## რესურსები ინტერნეტში 
* Catholic Encyclopedia: *Antipope*
* Encyclopaedia Britannica: *Antipope*
* The Pope Encyclopaedia: *Antipope*

კატეგორია:კათოლიციზმი
პორტუ (მრავალმნიშვნელოვანი)

**პორტუ** შეიძლება აღნიშნავდეს:

* პორტუ — ქალაქი პორტუგალიაში
* პორტუ — პორტუგალიის საფეხბურთო კლუბი
* პორტუ — რაიონი პორტუგალიაში
ზებუნებრივი (ტელესერიალი)

„**ზებუნებრივი**“ () — ამერიკული დრამა-საშინელებათა ჟანრის სატელევიზიო სერიალი, მთავარ როლებში ჯენსენ ეკლსითა (დინ ვინჩესტერი) და ჯარედ პადალეკით (სემ ვინჩესტერი). ისინი არიან ძმები, რომლებიც ნადირობენ დემონებსა და სხვა პარანორმალურ არსებებზე. გადაღებები მიმდინარეობს კანადის ქალაქ ვანკუვერში. სერიალის დებიუტი 2005 წლის 13 სექტემბერს, ტელეკომპანია WB-ს ეთერში შედგა, ამჟამად  კი CW-ს ტელეარხზე გადის. მეორე სეზონი 2008 წლის 28 სექტემბერს გამოვიდა, მესამე კი 2007 წლის 4 ოქტომბერს. 2007 წლის 5 დეკემბერს სერიალის პროდუქცია შეჩერდა 2007-2008 წლის ე.წ. მწერალთა გაფიცვის გამო. ამ დროისათვის მხოლოდ მე-12 სერიის გადაღება იყო დასრულებული. 2008 წლის აპრილ-მაისში გამოვიდა კიდევ 4 სერია და საბოლოო ჯამში მესამე სეზონმა 16 სერია გააერთიანა, თუმცაღა ოცდაორის გადაღება იგეგმებოდა. 2008 წლის 18 სექტემბერს გამოვიდა სერიალის რიგით მეოთხე სეზონი. 2009 წლის 24 თებერვალს შედგა მეხუთე სეზონის დებიუტი. მეექვსე სეზონის პრემიერა გაიმართა 2010 წლის 24 სექტემბერს. მეშვიდე სეზონის 2011 წლის 23 სექტემბერს.2012 წლის 3 ოქტომბერს შედგა მერვე სეზონის პრემიერა. მეცხრე სეზონის პრემიერა 2013 წლის  8 ოქტომბერს შედგა. 2014 წლის 13 თებერვალს სერიალი ოფიციალურად გაგრძელდა მეათე სეზონამდე.

## სერიალის მიმოხილვა 
ძმებს დინ და სემ ვინჩესტერებს განსაკუთრებული ნიჭი აქვთ. სემი ცდილობს ნორმალური ცხოვრების მოწყობას მის მეგობარ გოგონასთან ერთად, მაგრამ როდესაც ვინჩესტერები იგებენ რომ მათი მამა უგვზოუკვლოდ დაკარგულია, ისინი მაშინვე საძიებლად მიემართებიან. ახლა მათი ცხოვრების აზრი არაამქვეყნიური არსებებზე ნადირობაა.

## რესურსები ინტერნეტში 
* .
* .
* 

კატეგორია:ამერიკული ტელესერიალები
კატეგორია:2000-იანი წლების ტელესერიალები
კატეგორია:ტელესერიალები ანბანის მიხედვით
ნიკოლა ფლამელი

thumb|ნიკოლა ფლამელი, XIX საუკუნის პორტრეტი
**ნიკოლა ფლამელი** (; ტრადიციულად დ. 1330 — გ.1418, პონტუაზის მიდამოებში, პარიზის მახლობლად) — ფრანგი ალქიმიკოსი.

დაიბადა ღარიბ ოჯახში. მშობლები ახალგაზრდობაშივე დაეღუპნენ. მშობლების სიკვდილის შემდეგ ნიკოლა გადავიდა საცხოვრებლად პარიზში და დაიწყო იქ მუშაობა.

ქორწინების შემდეგ, მას შემდეგ რაც ფლამელი გახდა წიგნების მაღაზიის მფლობელი, მან წაიკითხა "აბრაამის წიგნი".  იგი 20 წლის განმავლობაში ცდილობდა ამ წიგნის "დაფარული შინაარსი" ამოცნობას. წიგნის ეს ნაწილი იყო იუდეველთა ენაზე დაწერილი და იმისათვის, რომ ფლამელს გაეგო თუ რა ეწერა მაში, იგი საიდუმლოდ დადიოდა ესპანეთში იუდეველთა საზოგადოებაში (იმ დროს ებრაელებს ეკრძალებოდათ ცხოვრება საფრანგეთში). ამის შემდეგ წარმოიშვა მითი, თითქოს და ფლამელმა ამოიცნო ფილოსოფიური ქვის საიდუმლო. ეს მითი გამყარდა იმით, რომ ფლამელმა დიდ ხანს იცოცხლა.

1382 წელს ფლამელი გახდა დაახლოებით 30 სახლისა და ნაკვეთის მფლობელი. იგი განაგებდა რამდენიმე ფონდს და ეხმარებოდა ხელოვნების განვითარებასა და ეკლესიების მშენებლობას. 1402 წელს გარდაიცვალა ფლამელის ცოლი, ხოლო თავად ფლამელი — 1418 წელს. მას წინასწარ ჰქონდა ნაყიდი საფლავი სან-ჟაკ-ლა-ბუშერის ეკლესიაში. იმის გამო, რომ ფლამელს არ ჰყავდა შვილები, მან მთელი მისი ქონება სან-ჟაკ-ლა-ბუშერის ეკლსიას შესწირა. ფლამელის გარდაცვალების შემდეგ წარმოიშვა ლეგენდა, თითქოს ფლამელმა მოახდინა სიკვდილის ინსცენირება და მის ცოლთან ერთად სადღაც გაუჩინარდა. ზოგი ამბობდა, რომ მათ შეამჩნიეს ფლამელი. მაგ: XVII საუკუნეში პოლ ლუკი გვიყვება, რომ იგი უბრალოდ სეირნობდა ბაღში და შეხვდა ერთ ახალგაზრდას, რომელიც აცხადებდა, რომ 3 თვის წინ მას ფლამელი უნახავს. თუ ეს სიმართლეა იმ დროისთვის ფლამელი 300 წლის უნდა ყოფილიყო.

XVII წელს სერ მორსელი აცხადებდა, რომ მან ნახა ფლამელი მიწისქვეშა ლაბორატორიაში, რომელიც, მისი თქმით სრულიად იყო იზოლირებული გარე სამყაროსგან.

1761 წელს ფლამელი და მისი მეუღლე "შეამჩნიეს" პარიზის ოპერასთან, მათთან ერთად იყო მათი შვილი, რომელიც ჭორების მიხედვით დაბადებული იყო ინდოეთში.

ნიკოლა ფლამელმა დაწერა ანდერძი შიფრების მეშვეობით, გასაღები კი მის დისშვილს გადასცა. თითო ასოს, შიფრში 4 ამონახსნი ჰქონდა. ნიკოლას დისშვილმა დიდი დრო მოანდომა შიფრის ამონხსნას, რადგან სულ იყო 96 ტიპის სიმბოლო. ამოხსნის შემდეგ აღმოჩნდა, რომ იქ ეწერა "ფილოსოფიური ქვის" მომზადების წესი. მან ასევე ანდერძში სთხოვა მის დის შვილს, რომ მომზადების საიდუმლო თავადაც საფლავში ჩაეტანა. 

## რესურსები ინტერნეტში
* ენციკლოპედია „ბრიტანიკა“

კატეგორია:ფრანგი ალქიმიკოსები
კატეგორია:დაბადებული 1330
კატეგორია:გარდაცვლილი 1418
გამა-გამოსხივება

250px|right|thumb|ბირთვიდან წარმოქმნილი გამა-გამოსხივება
**გამა-გამოსხივება** (***γ-გამოსხივება***) — მაიონებელი ელექტრომაგნიტური გამოსხივება. გამა-გამოსხივებას მეტად მცირე ტალღის სიგრძე (\gamma \leqslant 10^{-8} სმ) და ამის გამო მკვეთრად გამოსახული კორპუსკულური თვისებები აქვს.

გამა-გამოსხივება წარმოიქმნება რადიოაქტიურო ბირთვებისა და ელემენტარული ნაწილაკების დაშლისას, ნაწილაკ-ანტინაწილაკის წყვილის ანიჰილაციისას, აგრეთვე სწრაფი დამუხტული ნაწილაკების გავლისას ნივთიერებაში.

რადიოაქტიური ბირთვების დაშლის დროს გამა-გამოსხივება მიიღება ბირთვის აგზნებული დონიდან ძირითად ან დაბალ აგზნებულ დონეზე გადასვლისას ენერგიის ისეთ არეში, სადაც ბირთვიდან ნუკლონების გამოტყორცნა შეუძლებელია. ამ შემთხვევაში γ - კვანტის გამოსხივება ბირთვის A მასური რიცხვის და Z ატომური ნომრის შეუცვლელად ხდება. გამა-გამოსხივების ენერგეტიკული სპექტრი ხაზოვანია ბირთვის დონეთა დისკრეტულობის გამო. ზოგიერთი ელემენტარული ნაწილაკის დაშლისას გამოსხივდება დიდი ენერგიის γ-კვანტები.

## γ-გამოსხივების ურთიერთქმედება მატერიასთან 
thumb|γ-ნაწილაკის შეღწევადობა მატერიაში, ენერგიის კლება e-ფუნქციის მაგვარია
რადგანაც ფოტონები (ამ შემთხვევაში საუბარია γ-ნაწილაკებზე) მუხტს არ ატარებენ, ამიტომ ისინი მატერიაში შეღწევისას ცოტათი ნაკლებად ურთიერთქმედებენ ატომებთან და მათ ელექტრონებთან შესაბამისად მათ გააჩნიათ დიდი შეღწევადობა, ვიდრე α-ს ან β-ნაწილაკს (იგულისხმება α ან β გამოსხივება). პატარა ენერგიებისას გამა გამოსხივების გამჭოლუნარიანობა არის მატერიაზე დამოკიდებული (დაახ.: Eγ –8-10–11 სმ ფარგლებში იცვლება. γ-სხივებს აქცს ნივთიერების განჭოლვის დიდი უნარი. მათ შეუძლიათ 30 სმ სისქის რკინის ფირფიტის განჭოლვაც კი.

## იხილეთ აგრეთვე
*ალფა-ნაწილაკი
*ალფა-დაშლა
*ბეტა-ნაწილაკი
*ბეტა-დაშლა

## ლიტერატურა
კატეგორია:მაიონებელი გამოსხივება
კატეგორია:რადიოლოგია
კატეგორია:ბირთვული ფიზიკა
ორეოდოქსა

**ორეოდოქსა** (Oreodoxa oleracea, Roystonea oleracea) — ერთ-ერთი უდიდესი პალმა. მისი ღეროს სიმაღლე 40 მ აღწევს, ფრთისებრი ფოთლების სიგრძე 8 მ. 

ველურად იზრდება ანტილის კუნძულებზე და ჰონდურასში; კულტივირებულია ტროპიკებში. მისი ნაზი და წვნიანი კენწრული კვირტი იჭმევა.

## ლიტერატურა 
კატეგორია:პალმები
კომპტონის ეფექტი

კომპტონის ეფექტი არა არის დრეკადი გაბნევით ცნობილი, იხ. ინგლისური ვიკიპედიამინი|კომპტონის ეფექტი
**კომპტონის ეფექტი** — თავისუფალ ელექტრონებზე ელექტრომაგნიტური გამოსხივების დრეკადი გაბნევა, რასაც თან ახლავს ტალღის სიგრძის გადიდება; აღმოაჩინა ართურ კომპტონმა 1922 წელს. კვანტური თეორიის თანახმად, ელექტრომაგნიტური ტალღების გაბნევა დამუხტულ ნაწილაკებზე განიხილება როგორც ნაწილაკისა და ელექტრომაგნიტური ველის კვანტის — ფოტონის დაჯახების შედეგი.

კომპტონის ეფექტი თავს იჩენს, როდესაც გამა კვანტს გააჩნია დაახ.: 2MeV-მდე (მეგა ელექტრონული ვოლტი) ენერგია. აქაც, ისევე როგორც ფოტოეფექტის დროს, ადგილი აქვს დაჯახებების შედეგად ენერგიის გადაცემას, მაგრამ ფოტონი მხოლოდ მისი ენერგიის ნაწილს გადასცემს ელექტრონს, თვითონ კი დრეკადულად გაიბნევა (აირეკლება, ფრენის ტრაექტორიას შეიცვლის). ესეიგი ფოტონი არ გასცემს მთელ თავის ენერგიას და არ შთაინთქმება დაჯახებისას. აქედან გამომდინარე შეიძლება ითქვას, რომ კომპტონის ეფექტი გამოსხივების (ამ შემთხვევაში გამა გამოსხივებაზეა საუბარი) ინტენსიურობას არ ამცირებს — ამ დროს გამა კვანტი კარგავს მხოლოდ ნაწილს ენერგიისას, ეს კი მას „გრძელ ტალღოვან“ გამა კვანტად აქცევს და უცვლის ფრენის მიმართულებას.

აღსანიშნავია ისიც, რომ თუ გამა კვანტის ენერგია Eγ γ = (hc)/λ, სადაც c = λν აქედან გამომდინარეობს → Eγ = (hc)/λ აქ ნათლად ჩანს, რომ გამა კვანტის ენერგია და ტალღის სიგრძე უკუპროპორციულ დამოკიდებულებაშია ერთმანეთთან, ეს კი ხსნის ზემოთ მოხსენებულ ფრაზას, რომ როდესაც გამა კვანტის ენერგია მცირდება იგი ხდება გრძელ ტალღოვანი.

Eγ = Eγ' + Eკინ e-

## ლიტერატურა 
## რესურსები ინტერნეტში
* კომპტონის ეფექტი — ჯორჯიის სახელმწიფო უნივერსიტეტი

კატეგორია:ატომური ფიზიკა
მეიდოფის საინვესტიციო აფიორა

**მეიდოფის საინვესტიციო სკანდალი** — NASDAQ-ის ყოფილი თავმჯდომარის – ბერნარდ მეიდოფის ბიზნესთან დაკავშირეული სკანდალი. სკანდალმა თავი იჩინა მას შემდეგ, რაც გაირკვა, რომ მეიდოფის ბიზნესი სინამდვილეში საფინანსო პირამიდა იყო. 2008 წლის 11 დეკემბერს ფედერალურმა პოლიციამ დააპატიმრა მეიდოფი და მას ბრალი დასდო სისხლის სამართლის 11 დანაშაულში. ასევე მას ადანაშაულებენ მსოფლიოში უდიდესი საფინანსო პირამიდის შექმნაში. ფედერალური ბრალდების თანახმად, მეიდოფმა თავის ფონდში 65 მილიარდი აშშ-ის დოლარი მიიღო, თუმცა 1980-იანი წლებიდან მის ფონდს ჩაბარებული თანხის ინვესტიცია არ გაუკეთებია.
მადოფმა დააფუძნა უოლ სტრიტის ფირმა *Bernard L. Madoff Investment Securities LLC* 1960 წელს და იყო მისი თავმჯდომარე დაპატიმრების დღემდე. ბერნარდ მედოფი აშშ-ის სასამართლომ დამნაშავედ ცნო და მას 150-წლიანი სასჯელი მიუსაჯა.

## სქოლიო 
კატეგორია:ფინანსური პირამიდები
კატეგორია:ფინანსური დანაშაული
კატეგორია:კორპორაციული დანაშაული
კატეგორია:2008 წელი ეკონომიკაში
ბორეადები

thumb|220px|ფინევსის ჰარპიებისაგნ დახსნის სცენა

**ბორეადები** — ქარის ღმერთის ბორეასისა და ორითიას ფრთოსანი შვილები – ძეტე და კალაისი, უშიშარი და სწრაფი გმირები, არგონავტები, რომელთაც თავიანთი სიძე, ბრმა მეფე ფინევსი იხსნეს მტაცებელი ჰარპიებისაგან, სანოვაგეს რომ უსანსლავდნენ: სდიეს, დაეწივნენ და მოკლეს ან ღმერთების გადაწყვეტილების თანახმად გაუშვეს იმ პირობით, რომ ფინევსს აღარ შეაწუხებდნენ. გვიანდელი ვერსიით, ძმები კუნძულ ტენოსზე მოკლა ჰერაკლემ იმის გამო, რომ არგონავტებს მისი ტყეში დატოვება ურჩიეს და კოლხეთში მოლაშქრე გმირებს ჩამოაცილეს, როდესაც დაკარგულ ჰილასს ეძებდა. სხვა ვერსიით ბორეადები ვერ დაეწივნენ ჰარპიებს და დაიღუპნენ, რადგან ასეთი იყო განგების გადაწყვეტილება. მაშინ ისინი ვერ მოხვდებოდნენ კოლხეთში, მაგრამ ამას გადაჭრით უარყოფს მთავარი წყარო – როდოსელის „არონავტიკის“ შინაარსი.

## ლიტერატურა 
* *აკაკი გელოვანი*, მითოლოგიური ლექსიკონი, გვ. 104, „საბჭოთა საქართველო“, თბ., 1983

კატეგორია:ბერძნული მითოლოგია
კატეგორია:არგონავტები
ორთაყარა

**ორთაყარა** — მწვერვალი საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ ქედზე, მყინვარების ჩრდილოეთი წანერის (მდინარე ენგურის აუზი) და ბეზენგის (მდინარე ბაქსანის აუზი) წყალგამყოფზე. სიმაღლე ზღვის დონიდან 4345 მ. ორთაყარა აგებულია პალეოზოური გრანიტოიდებითა და კრისტალური ფიქლებით. დამახასიათებელია ნივალური ლანდშაფტი.

## ლიტერატურა
კატეგორია:სამეგრელო-ზემო სვანეთის მხარის მთები
ორთო...

**ორთო...** () შეიძლება აღნიშნავდეს:

*რთული სიტყვის ნაწილი, მიუთითებს მოქმედების ან მოვლენის სისწორეზე, მაგ., ორთოგრაფია და სხვა;
*ქიმიაში მეტა-, ორთო-, პარა-.
აპოლონიოს როდოსელი

**აპოლონიოს როდოსელი** (; დ. ძვ. წ. 295 — გ. ძვ. წ. 215) — გამოჩენილი ალექსანდრიელი ეპიკოსი, სწავლული, პოეტი.

## ბიოგრაფია
დაიბადა ძვ.წ. 295 წელს ალექსანდრიაში. იყო კალიმაქეს მოწაფე და შემდეგ მეტოქე. მერე ლიტერატურულ მოქიშპეებს გაერიდა, როდოსზე გადასახლდა და დაამუშავა „არგონავტიკის“ პირველი ვარიანტი, რომელიც კალიმაქემ და სხვა მოღვაწეებმა სასტიკად გაუკრიტიკეს. ამიტომ შექმნა ახალი ვარიანტი, რამაც დიდად განუთქვა სახელი. ეს წიგნი მრავალგზის ითარგმნა თითქმის ყველა ევროპულ ენაზე და იმდენად მნიშვნელოვანია, რომ როდოსელ მგოსანს თვით ვალერიუს ფლაკუსი და ვერგილიუსი ბაძავდნენ, იყენებდნენ და სწავლობდნენ. მართალია, მან სრულყოფილი ოსტატობით ვერ განახორციელა გაბედული მიზანი, ჰომეროსის დიდი ეპოსი უნდა აღვადგინოო, მაგრამ მისმა ეპოსმაც ლიტერატურის ისტორიაში წარუშლელი კვალი დატოვა და წყაროს მნიშვნელობა შეიძინა.

## ლიტერატურა 
* აპოლონიოს როდოსელი. [რედ. ა. ურუშაძე].(1970). *არგონავტიკა.* თბილისი: „მეცნიერება“.
*
*
*
*
*

## რესურსები ინტერნეტში 
*Life of Apollonius, from the scholia 
*P.Oxy. 1241

## სქოლიო
კატეგორია:ძველი ბერძენი პოეტები
კატეგორია:ბერძნული ლიტერატურა
კატეგორია:დაბადებული ძვ. წ. 295
კატეგორია:გარდაცვლილი ძვ. წ. 215
კატეგორია:გარდაცვალების წელი უცნობია
არგო

thumb|right|350px|არგო
**არგო** — არგონავტების ორმოცდაათნიჩბიანი გემი, რომელიც ათენას დახმარებით არგომ ააგო. მისივე სახელი ეწოდათ რჩეულ ბერძენ გმირებს, რომელნიც ამ გემით ჩავიდნენ კოლხეთში იასონის მეთაურობით, ოქროს საწმისის წასაღებად. მოძრავ კლდეებს – სიმპლეგადებს – არგომ ათენას შემწეობით გაასწრო, მაგრამ კიჩოს ნაწილი მაინც მოემსხვრა. ლაშქრობის შემდეგ დიდხანს იდგა სანაპიროზე, მაგრამ ბოლოს დაიმსხვრა და იასონიც გასრისა. ამ გემს ჰომეროსის ეპოქაში უკვე მთელი საბერძნეთი მოწიწებით იხსენიებდა.

## ლიტერატურა 
* *აკაკი გელოვანი*, მითოლოგიური ლექსიკონი, გვ. 418, „საბჭოთა საქართველო“, თბ., 1983

კატეგორია:ბერძნული მითოლოგია
ასტიანაქსი

thumb|right|279პქ|ასტიანაქსის სიკვდილი
**ასტიანაქსი** () — ჰექტორის მცირეწლოვანი შვილი ანდრომაქესაგან, რომელსაც მამა **სკამანდრიოსს** ეძახდა. ტროას დანგრევის შემდეგ ნეოპტოლემემ ქალაქის კედლიდან ისროლა და ქვაფენილზე დაანარცხა, რადგან მისან კალქანტს ჰქონდა ნათქვამი, დაქცეულ ტროას აღადგენსო.

## ლიტერატურა 
* *აკაკი გელოვანი*, მითოლოგიური ლექსიკონი, გვ. 81, „საბჭოთა საქართველო“, თბ., 1983

## რესურსები ინტერნეტში
კატეგორია:მითოლოგია
ატალანტე

**ატალანტე** () — მამაცი არკადიელი მონადირე ქალწული, იასოს და მინიასის ასულ კლიმენეს ქალი. მითოსი არკადიელ არტემიდეს უთანასწორებს. ამას მოწმობს ამ ქალღმერთის სიმბოლო – ძუ დათვი, რომელმაც ატალანტე გამოკვება მაშინ, როდესაც ახალშობილი გოგონა მამამ პანთენონის მთაში უპატრონოდ დააგდო, რადგან მხოლოდ ვაჟი უნდოდა და ქალი ეყოლა. ბავშვი მონადირეებმა გაზარდეს. მან მალევე ისახელა თავი, როგორც პირმშვენიერმა და ტანსარომ, ფეხმარდმა, მამაცმა და თამამმა მონადირემ. მშვილდით მოკლა ორი კენტავრი რეკოსი და ჰილევსი, რომელნიც ავი ზრახვით აედევნენ. მწყემსებმა ადრევე დაუბრუნეს მამას, რომელმაც თავის ასულად აღიარა.

ატალანტემ მონაწილეობა მიიღო კალიდონის ნადირობასა და არგონავტების ლაშქრობაში, მაგრამ ეს ვერსია არ დასტურდება. სურდა წასვლა, მაგრამ რადგან ქალი იყო, გმირებმა არ წაიყვანეს. ქალწულმა მონადირემ მხოლოდ შუბი აჩუქა იასონს. პელიასის განსვენების დღეს ჭიდაობაში დაამარცხა გმირი პელევსი. კალიდონის ტახი პირველმა დაჭრა და მელეაგრემ გამარჯვების ჯილდოდ ტახის თავი და ტყავი მისცა, რითაც შურით ანთებული მამაკაცები გადაიკიდა. ქალს ჯილდო წაართვა მელეაგრეს ბიძამ პლექსიპემ. ახალგაზრდა გმირმა მოკლა ბიძა, რასაც მოყვა ქიშპი, ომი და ბოლოს თვით მელეაგრეს სიკვდილი. დავა დაიწყო იმით, რომ ნადირის თავი ეკუთვნოდა არა ქალს, არამედ მელეაგრეს ბიძას იფიკლეს, რომელმაც ტახი თითქოს პირველმა დაჭრა. მელეაგრემ ზოგი ვერსიით მოკლა ბიზები. ალთეამ რომ გაიგო, ძმები შვილმა მომიკლაო, დარდმა დათრგუნა და დაწყევლა შვილი. მაშინ მელეაგრე განრისხდა და ბრძოლაზე ხელი აიღო. კურეტები კალიდონში შეიჭრნენ. ბოლოს მელეაგრე ცოლმა – კლეოპატრამ დაითანხმა. მელეაგრემ სძლია კურეტებს, მაგრამ ამ ბრძოლაში დაიღუპა ან მუგუზლის დაწვამ იმსხვერპლა. მითები მტკიცედ ლაპარაკობენ ატლანტესა და მელეაგრეს სიყვარულზე, მაგრამ მელეაგრეს უკვე ჰყავდა ცოლი. როდესაც მამამ ატლანტესაც უბრძანა გათხოვება, ქალწულმა მკაცრი პირობა წაუყენა: მხოლოდ მას გავყვები, ვინც სირბილში დამეწევაო. თუ თვითონ დაეწეოდა, სასიძოს ზურგში შუბს ტყორცნიდა და სასიკვდილოდ სჭრიდა. მხოლოდ მელანიონმა სძლია,რომელიც გზაზე აფროდიტეს ნაჩუქარ ოქროს ვაშლებს ყრიდა. ვიდრე ატალანტე ვაშლს იღებდა, გმირი დაწინაურდებოდა და ასე მიაღწია მიზანს. ატალანტეს მელანიონთან ეყოლა პართენოპაიოსი, არგოსელი მეფე, თებეს პირველ ლაშქრობაში დაღუპული მეფე.

## ლიტერატურა 
*

## სქოლიო
კატეგორია:არგონავტები
კატეგორია:ბერძნული მითოლოგია
ორთოდონტია

მინი|270პქ
**ორთოდონტია** (ორთო... და ბერძნ. odus, ნათ. ბრ. odontos — კბილი) — სტომატოლოგიის დარგი, შეისწავლის ყბა-სახისა და კბილთა სისტემის ანომალიების ეტიოლოგიას, მკურნალობასა და პროფილაქტიკას. ორთოდონტული მკურნალობის ძირითადი ამოცანაა ყბა-კბილთა სისტემის ფორმის გაუმჯობესება — კბილების ან კბილთა მწკრივის გადანაცვლება. თანკბილვის რეგულირება, ქვედა ქბის სახსრების ფუნქციის მოწესრიგება, საღეჭი კუნთების ფუნქციის გააქტივება და სხვა.

*მკურნალობა* ტარდება სათანადო ორთოდონტული აპარატებით (მექანიკური ფუნქციური და კომბინირებული) ქირურგიული და ფიზიოთერაპიულ მკურნალობასთან ერთად. მკურნალობა ადრეული ასაკიდან უნდა დაიწყოს, რათა უზრუნველყოფილ იქნეს ყბა-კბილთა სისტემისა და პირისახის ნორმალური ფორმირება.

## ლიტერატურა
კატეგორია:სტომატოლოგია
კეტი უაიტი

**კეტრინ რებეკა უაიტი** (ცნობილი როგორც ”*კეტი*”) — ინგლისელი პოპ მომღერალი. 2007 წელს ჟიულ დე მარტინოსთან ერთად ჩამოაყალიბა ბრიტანული პოპ-დუეტი The Ting Tings. წარმოშობით დიდი მანჩესტერის პატარა ქალაქ ლიდანაა. პირველ წარმატებას, მომღერლის ამპლუაში, გოგონათა პანკ-როკ-ტრიოში  **TKO** მიაღწია. ამ პერიოდში კეტის მამამ, დევიდ უაიტმა, ტექსტების ავტორ ჟიულ დე მარტინოს ტრიოსათვის სიმღერების დაწერა დაავალა. გავიდა წლები და ამ ორმა ადამიანმა ჯერ ბანდა **Dear Eskiimo**, შემდგომ კი დღეისათვის სახელგანთქმული დუეტი **The Ting Tings** ჩამოაყალიბა.

## ადრეული წლები 
გაიზარდა ფერმაში, ლოუტაუნში, გოლბორნის გარეუბანში (დიდი მანჩესტერი, ინგლისი) მამა დევიდთან, დედა ლინთან და და ელენასთან ერთად. იქვე დაამთავრა სკოლა. 12 წლის იყო კეტი, როდესაც მისმა ბაბუამ, კენ უაიტმა, სახალხო ლატარიაში £6.6 მილიონი მოიგო. მან შვილებს - დევიდს, სტეფანსა და რიჩარდს, თითოეულს £1 მილიონი აჩუქა.

## დისკოგრაფია 
*We Started Nothing (2008)

## სქოლიო 
## რესურსები ინტერნეტში 
* ოფიციალური საიტი
* imdb.com The Ting Tings
* MUZU TV Channel 

### ინტერვიუები 
* ინტერვიუ დუეტთან The Ting Tings და საკონცერტო შესრულება 10/08 
* ინტერვიუ ჯგუფთან The Ting Tings 6/17/08 
* ინტერვიუ გლასტონბერიდან ახლად დაბრუნებულ ჯგუფთან The Ting Tings 
* NPR World Cafe ინტერვიუ დუეტთან The Ting Tings 

კატეგორია:ბრიტანელი მომღერლები
კატეგორია:ბრიტანელი პოპ-მომღერლები
კატეგორია:The Ting Tings
კატეგორია:XXI საუკუნის ინგლისელი მომღერლები
კატეგორია:დაბადებული 18 იანვარი
კატეგორია:დაბადებული 1983
კატეგორია:ცოცხალი ადამიანები